stanford-oval/wikipedia huggingface dataset:
Slovenská futbalová liga

| Slovenská futbalová liga |
| --- | --- |
Laji:  amerikkalainen jalkapallo
Maa(t):   Slovakia
Perustettu:  2011
Joukkueita:  7
Hallitseva mestari:  Smolenice Eagles
Eniten mestaruuksia:  Bratislava Monarchs (2)
Sivusto:  www.saaf.sk
Slovenská futbalová liga eli SFL on amerikkalaisen jalkapallon pääsarja Slovakiassa. Sarja perustettiin vuonna 2011, ja nykyisin siihen osallistuu seitsemän joukkuetta. SFL:n alempi sarjataso on nimeltään Miniliga, jossa pelataan lajin 7vs7 -varianttia.
Joukkueet 2014

Bratislava Monarchs
Nitra Knights
Zvolen Patriots
Trnava Bulldogs
Topoľčany Kings
Smolenice Eagles
Žilina Warriors
Mestarit

2014:
2013: Smolenice Eagles
2012: Bratislava Monarchs
2011: Bratislava Monarchs
Skånska Dagbladet

| Skånska Dagbladet |
| --- | --- |

Lehtityyppi:  sanomalehti
Kustantaja:  Bonnier
Levikki:  19 200 (2021)
Perustettu:  1888
Päätoimittaja:  Lena Philipson
Sitoutuneisuus:  keskustalainen
Kotikunta:  Malmö
Kotimaa:  Ruotsi
Sivukoko:  tabloid
Ilmestymistiheys:  ma–la
Kieli:  ruotsi
Aiheesta muualla
Kotisivu
Skånska Dagbladet on ruotsalainen vuonna 1888 perustettu sanomalehti, jonka kotikunta on Malmö. Lehti ilmestyy kuudesti viikossa, on poliittiselta linjaltaan keskustalainen ja kuuluu Bonnier-koserniin. Vuodesta 2004 lehti on ollut tabloid-kokoinen.
Lehden toimitus Malmössä.
Aiheesta muualla

Kuvia tai muita tiedostoja aiheesta Skånska Dagbladet Wikimedia Commonsissa
Lehden verkkosivut (ruotsiksi)
Slovenian tolar

Slovenian tolar oli Slovenian virallinen rahayksikkö aina Slovenian itsenäistymisestä vuonna 1991 vuoden 2007 alkuun asti, jolloin euro korvasi sen. Sana tolar on dollarin tavoin johdos sanasta taaleri. Tolar jakaantui 100 stotiniin. Tolarin arvo oli 1 € = 239,640 tolaria, valuuttatunnus SIT.
Kolikot

10 stotinia
20 stotinia
50 stotinia
1 tolar
2 tolaria
5 tolaria
10 tolaria
20 tolaria
50 tolaria
Setelit

10 tolaria
20 tolaria
50 tolaria
100 tolaria
200 tolaria
500 tolaria
1 000 tolaria
5 000 tolaria
10 000 tolaria
Stev Theloke

| Mitalit> Maa:   Saksa.Miesten uinti. Olympialaiset  | Mitalit> Maa:   Saksa.Miesten uinti. Olympialaiset  | Mitalit> Maa:   Saksa.Miesten uinti. Olympialaiset  | Maa:   Saksa> Miesten uinti. |
| --- | --- | --- | --- |
|  Pronssia | Sydney 2000 | 100 m su |  |
|  Pronssia | Sydney 2000 | 4 × 100 m skuv |  |
| Pitkän radan EM-kilpailut  | Pitkän radan EM-kilpailut  | Pitkän radan EM-kilpailut  |  |
|  Kultaa | Istanbul 1999 | 50 m su |  |
|  Kultaa | Istanbul 1999 | 100 m su |  |
|  Kultaa | Helsinki 2000 | 50 m su |  |
|  Kultaa | Berliini 2002 | 100 m su |  |
|  Kultaa | Madrid 2004 | 50 m su |  |
|  Hopeaa | Istanbul 1999 | 4 × 100 skuv |  |
|  Hopeaa | Berliini 2002 | 50 m su |  |
|  Pronssia | Berliini 2002 | 4 × 100 m skuv |  |
|  Pronssia | Madrid 2004 | 100 m su |  |
Stev Theloke (s. 18. tammikuuta 1978, Karl-Marx-Stadt) on saksalainen uimari, joka voitti kaksi olympiapronssia, 100 metrin selkäuinnissa ja 4 × 100 metrin sekauintiviestissä, Sydneyssä 2000.
Theloke ei päässyt puolustamaan mitalejaan kesäolympialaisiin 2004 loukkaantumisen vuoksi.
Socklothällan

Socklothällan on Pohjanmaan rannikolla Uudenkaarlepyyn ja Pietarsaaren välillä sijaitseva saari joka on muodostunut maankohoamisen myötä yhteenkasvaneista Socklothällänin ja Hällgrundin saarista. Näistä saarista Socklothällan on kalliosaari jolla kasvaa heinikkoa kun taas Hällgrund on louhikkoinen ja sillä kasvaa tiheää lehtimetsää. Saarella sijaitsee tunnusmajakka, entinen luotsiasema, loisto sekä muutamia kalastusmajoja.
Tunnusmajakka

Vuonna 1824 rakennettu Socklothällanin tunnusmajakka (tunnetaan myös Hällgrundin pookina) on kahdeksankulmainen puinen torni, jonka korkeus on 21,4 metriä. Tornin ylin osa on maalattu valkoiseksi ja alaosa punaiseksi, ja sen uusittu peltikatto on musta. Saarelle rakennettiin tunnusmajakka kun 1600-luvun lopulla Tornskäriin rakennettua tunnusmajakkaa ei voitu enää käyttää Uuteenkaarlepyyhyn lännestä johtaneen laivaväylän käytyä liian matalaksi. Uusi väylä johti Uuteenkaarlepyyn satamaan pohjoisesta ja tätä varten kaupungin porvarit rakensivat tunnusmajakan Socklothällaniin. Valtio lunasti tunnusmajakan ja saarella olleen luotsipaikan rakennukset vuonna 1848.
Luotsiasema

Yksikerroksinen keltaiseksi maalattu luotsiasema sijaitsee tunnusmajakan vieressä. Luotsiasemaan kuuluu venevalkama venevajoineen. Luotsivartiotupa rakennettiin 1876 ja siellä päivysti kaksi luotsia. Luotsiseman toiminta päättyi 1950-luvulla.
Loisto

Socklothällanin saarella oleva Hällgrundin loisto rakennettiin 1883 Hällgrundin pohjoisrannalle. Loisto nostettiin 10 metriä korkealle rautaristikkojalustalle vuonna 1903 samalla kun se muutettiin kaasukäyttöiseksi ja sen korkeus on nykyisin noin 13 metriä. Loiston luokse johtaa kivetty polku johon liittyy Socklothällanin ja Hällgrundin välissä oleva pieni kivisilta.
Uuteenkaarlepyyhyn ohjaava Socklothällanin pooki vuonna 1999. Pookin katto on kuvan oton jälkeen muutettu mustaksi peltikatoksi.
Skånemejerier

Skånemejerier Ek(onomisk) För(ening) on ruotsalainen meijerialan yritys, jonka tuotteita viedään myös Suomeen, Tanskaan ja Isoon-Britanniaan. Yhtiön kotipaikka on Malmö. Meijerillä on noin 700 työntekijää. Skånemejerier on ranskalaisen Lactalis-meijerijätin tytäryhtiö.
Suomessa Skånemejerier vastaa myös Oatly AB:n kauramaitotuotteiden markkinoinnista.
Tuotteet

Päätuotteita ovat ProViva-juomat ja juustot: Fundo Omega-3, Allerum 17 %, Baron, Glimminge, Marsvinsholm ja MiniMi.
Aiheesta muualla

Skane-Finland (Arkistoitu – Internet Archive)
Oatly.com
Stevan Pletikosić

| Mitalit> Miesten ammunta.Maa:   Riippumaton joukkue. Olympialaiset  | Mitalit> Miesten ammunta.Maa:   Riippumaton joukkue. Olympialaiset  | Mitalit> Miesten ammunta.Maa:   Riippumaton joukkue. Olympialaiset  | Miesten ammunta> Maa:   Riippumaton joukkue. |
| --- | --- | --- | --- |
|  Pronssia | Barcelona 1992 | 50 m pienoiskivääri,makuu |  |
| MM-kilpailut  | MM-kilpailut  | MM-kilpailut  |  |
|  Hopeaa | Milano 1994 | 50 m pienoiskivääri, makuu |  |
Maa:   Serbia ja Montenegro
| MM-kilpailut  | MM-kilpailut  | MM-kilpailut  |  |
|  Hopeaa | Zagreb 2006 | 50 m pienoiskivääri, 3 asentoinen |  |
Stevan Pletikosić (s. 14. maaliskuuta 1972 Kragujevac) serbialainen kivääriampuja ja olympiamitalisti.
Pletikosić on saavuttanut olympialaisissa pronssia Barcelonassa 1992 50 m pienoiskiväärin makuussa. Hän on osallistunut viisiin olympialaisiin. Lisäksi Pletikosić on saavuttanut MM-kilpailuissa hopeaa Milanosaa 1994 50 m pienoiskiväärin makuussa ja Zagrebissa 2006 50 m pienoiskiväärin asentokilpailussa.
Stevan Faddy

Stevan Faddy Eurovision laulukilpailussa 2007.
Stevan Faddy (s. 2. syyskuuta 1986 Kotor, Montenegron ST, Jugoslavia) (serb. Стеван Фeди) on montenegrolainen laulaja. Hänellä on skottilaisia sukujuuria.
Faddy edusti vuonna 2007 Montenegroa Eurovision laulukilpailussa Helsingissä, mutta putosi semifinaalissa. Hänen kilpailukappaleensa "Ajde, kroči" oli Slaven Knezovićin säveltämä ja Milan Perićin sanoittama.
Aurélien Scholl

Aurélien Scholl
Aurélien Scholl (13. heinäkuuta 1833 – 16. huhtikuuta 1902) oli ranskalainen kirjailija ja toimittaja.
Scholl syntyi Bordeaux’ssa, Ranskassa. Hän toimitti Voltaire ja Echo de Paris -lehtiä. Scholl kirjoitti näytelmiä teattereihin mutta myös useita romaaneja ja novelleja, jotka kuvaavat Pariisin elämää. Tyyliltään Scholl oli suureksi osaksi humoristi.
Teoksia

Lettres à Mon Domestique (1854)
L’Outrage (1867)
Fleurs d'Adultère (1880)
L’Orgie Parisienne (1883)
La Farce Politique (1887)
Les Ingénues de Paris (1893)
Denise (1894)
Tableaux Vivants (1896)
Les petits papiers. Comédie en un acte (1897)
L’esprit d’Aurelien Scholl (1925), toimittanut Léon Treich
Aiheesta muualla

Aurelien Scholl. Ruman miehen elämäkerta. Aura 13.1.1889.
Stade de la Meinau

| Stade de la Meinau> La Meinau |
| --- | --- |

Rakennuksen tiedot
Sijainti:  Strasbourg, Ranska
Koordinaatit:  48°33′36.23″N, 007°45′17.89″E
Rakennustyöt aloitettu:  1906
Avattu:  1914
Remontoitu:  2001
Laajennettu:  1921, 1931, 1951, 1979-1984
Omistaja:  Strasbourg
Kenttä:  Ruoho
Käyttäjät
 RC Strasbourg 
Katsojakapasiteetti
 29 000 
Kentän mitat
 110 x 68 m 
Lisää rakennusartikkeleitaArkkitehtuurin teemasivulla
Stade de la Meinau on jalkapallostadion Strasbourgin kaupungissa Ranskassa. Stadion on RC Strasbourgin kotistadion. Stadionilla pelattiin yksi ottelu MM-kisoissa 1938 Brasilian sekä Puolan välillä. Stadionilla on pidetty myös musiikkikonsertteja.
Soppatykkimiehet

| Soppatykkimiehet |
| --- | --- |

Tyyli:  draama, saippua, farssi
Kestoaika:  noin 11 minuuttia
Pääosissa:   Hemmo Karja  Emil Hallberg 
Alkuperämaa:   Suomi
Alkuperäiskieli:  suomi
Verkko:  mtv, MTV3
Julkaistu:  22. joulukuuta 2018
Jaksoja:  5
Ikäraja:  
Tuotanto
Tuottaja(t):   Nina Laanterä  Rea Dominicy 
Vastaava(t) tuottaja(t):   Marko Äijö  Laura Rislakki  Jani Hartikainen (MTV) 
Ohjaaja(t):  Jonni Kullas
Käsikirjoittaja(t):  Hanna-Mari Lahtinen
Leikkaaja(t):  Tommi Sipilä
Lavastaja(t):  Kristiina Saha
Kuvaaja(t):  Kimmo Jaatinen
Tuotantoyhtiö(t):  FremantleMedia Finland
Aiheesta muualla
IMDb 
Elonet
Soppatykkimiehet on Salatut elämät -televisiosarjan viisiosainen spin-off-sarja, joka julkaistiin mtv-suoratoistopalvelussa 22. joulukuuta 2018. Televisiossa sarja esitetään yhtenä kokonaisuutena MTV3-kanavalla 7. tammikuuta 2019.
Sarjassa siviilipalveluksessa olevat Janne (es. Hemmo Karja) ja Tale (es. Emil Hallberg) joutuvatkin yllättäen armeijan muonitustehtäviin, kun siviilipalvelutoimisto saa virka-apupyynnön puolustusvoimilta.
Näyttelijät

| 0 | 1 | 2 |
| --- | --- | --- |
|  Hemmo Karja  | … |  Janne Haukkala   |
|  Emil Hallberg  | … |  Tale Taalasmaa   |
|  Sami Kojonen  | … |  Jalmari Renko   |
|  Talvikki Eerola  | … |  Riikka Renko   |
|  Ami Suojanen-Korhonen  | … |  Marjut Renko   |
|  Joni Kaulanen  | … |  Kymäläinen   |
|  Tomi Verkkoperä  | … |  varusvaraston työntekijä   |
|  Anne Autiolahti  | … |  kirjastonhoitaja   |
|  Satu Järvinen  | … |  keittäjä-Raija   |
|  Ripsa Koskinen-Papunen  | … |  uutistenlukija   |
|  Irina Vartia  | … |  Monica Mustavaara   |
|  Sami Uotila  | … |  Aki Nikkinen   |
|  Mikko Parikka  | … |  Jiri Viitamäki   |
|  Pete Lattu  | … |  Kalle Laitela   |
|  Tommi Taurula  | … |  Kari Taalasmaa   |
|  Miikka Wallin  | … |  Pietari Haukkala   |
Jaksot

| Jakso | Nimi | Julkaisu mtv:ssä | Ensiesitys MTV3:lla | Ikäraja |
| --- | --- | --- | --- | --- |
| 1 | Kirjeitä päämajalta | 22. joulukuuta 2018 | 7. tammikuuta 2019 |    |
| 2 | Pelastakaa muonitusmies Taalasmaa | 22. joulukuuta 2018 | 7. tammikuuta 2019 |   |
| 3 | Tale-Ihan(a)tale | 22. joulukuuta 2018 | 7. tammikuuta 2019 |   |
| 4 | Forest Camp | 22. joulukuuta 2018 | 7. tammikuuta 2019 |   |
| 5 | Janne Haukkala - Aseeton sotilas | 22. joulukuuta 2018 | 7. tammikuuta 2019 |   |
Aiheesta muualla

Sarjan traileri YouTubessa
Sarjan tekemisestä kertova video YouTubessa
| --- | --- |
Jaksot:  Jaksot | Erikois- ja päätösjaksot
Henkilöt:  Henkilöt | Poistuneet henkilöt
Paikat:  Tapahtumapaikat | Yritykset, tuotemerkit ja puolueet | Ullanlinna
Spin-off-sarjat:  Romeo & Rafael Desperados | Lillukanvarsia | Tuuliranta | Young Man, Cash Man | Young Girl, Dream Girl | Satula | Bikineitä ja timantteja | Pihlajakadun tuhmat tädit | Kämppä tyhjänä | Pihlajasatu | Pahainpäivä | Soppatykkimiehet | MC Taalasbiili | Rantabaari
Elokuvat:  Nightmare – painajainen merellä | Nightmare 2 – Painajainen jatkuu
Oheismateriaalit:  CD-kokoelma | Oheismateriaalit
Stade de l’Épopée

| Stade de l’Épopée |
| --- | --- |

Rakennuksen tiedot
Sijainti:  Calais, Ranska
Koordinaatit:  50.956998°N, 1.899322°E
Avattu:  2008
Omistaja:  Calais’n kaupunki
Kenttä:  luonnonnurmi
Käyttäjät
 Calais RUFC 
Katsojakapasiteetti
 12 432 
Lisää rakennusartikkeleitaArkkitehtuurin teemasivulla
Stade de l’Épopée on Calais’n kaupungissa Ranskassa sijaitseva jalkapallostadion, joka toimii Calais RUFC:n kotikenttänä. Vuonna 2008 valmistuneen stadionin on suunnitellut arkkitehtitoimisto Paulin-Mariotti.
Syyskuussa 2014 Stade de l’Épopéella pelattiin Ranskan ja Suomen välinen naisten MM-karsintaottelu.
Sondre Bratvold Kristoffersen

| Henkilötiedot |
| --- | --- | --- | --- |
Koko nimi: Sondre Bratvold Kristoffersen
Syntymäaika: 27. heinäkuuta 1993 (ikä 31)
Syntymäpaikka: ,  Norja
Pelipaikka: Hyökkääjä
Pituus: 193 cm
Paino: 86 kg
Seura
Seura:  Solberg Bandy
Junioriseurat
: Solberg Bandy
Seurat
| Vuodet | Seura | O | (M) |
| 2010–2013 |  Solberg Bandy | – | (–) |
| 2013–2014 |  IF Boltic | – | (–) |
| 2014– |  Solberg Bandy | – | (–) |
| Yhteensä | Yhteensä | – | (–) |
Maajoukkue
| 2014– |  Norja | 26 | (33) |
 Seurajoukkueuran tilastot kattavat vain kansalliset sarjat, päivitetty 5. helmikuuta 2019.  Maajoukkueuran tilastot päivitetty 5. helmikuuta 2019.
Sondre Bratvold Kristoffersen (s. 27. heinäkuuta 1993) on norjalainen jääpalloilija. Hän edustaa Norjan Eliteserienissä pelaavaa Solberg Bandya.
Kristoffersen seurasi jääpalloilijana isänsä Per Olafin jalanjälkiä, joka pelasi aikaisempina vuosina myös Sohlbergin jääpallomiehistössä. Syksyllä 2010 hän debytoi Sohlbergin ykkösjoukkueessa ja oli voittamassa Sohlbergin riveissä ensimmäistä Norjan mestaruuttaan keväällä 2011. Samana kautena hän oli mukana myös Norjan nuorten maajoukkueessa. Syksyllä 2013 hän siirtyi Ruotsiin Karlstadiin IF Bolticin riveihin. Boltic pelasi silloin Ruotsin toiseksi korkeinta sarjatasoa eli Allsvenskania ja sen Pohjoislohkoa. Yhden Ruotsin Allsvenskan-kauden jälkeen hän palasi Norjaan Sohlbergin riveihin.
Palattuaan syksyllä 2014 Norjaan hänestä tuli Norjan jääpallomaajoukkueen vakiokalustoa. Vuoden 2015 MM-kisoissa hän oli Norjan paras maalintekijä Nikolai Jensenin kanssa yhdeksällä maalillaan. Kotimaassaan Kristoffersen oli kaudella 2015–2016 Solbergin paras maalintekijä 57 maalillaan. Kaudella 2017–2018 hän oli voittamassa toista Norjan mestaruuttaan. Kauden 2019 MM-kisoissa Kristoffersen oli kolmanneksi paras maalintekijä 12 maalilla edellään Norjan Felix Callander ja Ruotsin Erik Pettersson.
Saavutukset

Maajoukkueessa
Viidet MM-kisat (2015–2019)
Seurajoukkueessa
Norjan mestari (2010, 2018)
Henkilökohtaisesti
Norjan vuoden jääpalloilija 2019
Sondrio

| Sondrio |
| --- | --- |

 lippu:  vaakuna
 Sondrio
 Koordinaatit: 46°10′N, 09°52′E 
Valtio:  Italia
Alue:  Lombardia
Maakunta:  Sondrio
Väkiluku (30.9.2016):  21 620
 
 www.comune.sondrio.it 
Infobox OKVirheellinen NIMI-arvo: 
Sondrio on kaupunki Lombardian alueella Italiassa. Se sijaitsee keskellä Valtellinan laaksoa ja on Sondrion maakunnan pääkaupunki.
Kaupungin asukasluku oli 21 620 syyskuun 2016 lopussa. Nykyisen Sondrion aluetta asuttivat muinoin liguurit ja 500-luvulta eaa. keltit.
Aiheesta muualla

Kuvia tai muita tiedostoja aiheesta Sondrio Wikimedia Commonsissa
Kunnan verkkosivusto (italiaksi)
Sondrion maakunta
Albaredo per San Marco | Albosaggia | Andalo Valtellino | Aprica | Ardenno | Bema | Berbenno di Valtellina | Bianzone | Bormio | Buglio in Monte | Caiolo | Campodolcino | Caspoggio | Castello dell’Acqua | Castione Andevenno | Cedrasco | Cercino | Chiavenna | Chiesa in Valmalenco | Chiuro | Cino | Civo | Colorina | Cosio Valtellino | Dazio | Delebio | Dubino | Faedo Valtellino | Forcola | Fusine | Gerola Alta | Gordona | Grosio | Grosotto | Lanzada | Livigno | Lovero | Madesimo | Mantello | Mazzo di Valtellina | Mello | Mese | Montagna in Valtellina | Morbegno | Novate Mezzola | Pedesina | Piantedo | Piateda | Piuro | Poggiridenti | Ponte in Valtellina | Postalesio | Prata Camportaccio | Rasura | Rogolo | Samolaco | San Giacomo Filippo | Sernio | Sondalo | Sondrio | Spriana | Talamona | Tartano | Teglio | Tirano | Torre di Santa Maria | Tovo di Sant’Agata | Traona | Tresivio | Val Masino | Valdidentro | Valdisotto | Valfurva | Verceia | Vervio | Villa di Chiavenna | Villa di Tirano
Song Dong-hwan

| Song Dong-hwan |
| --- | --- |

Henkilötiedot
Syntynyt: 4. helmikuuta 1980 (ikä 44) Soul, Korean tasavalta
Kansalaisuus:   Etelä-Korea
Jääkiekkoilija
Lempinimi:  Korean Rocket
Pelipaikka:  oikea laitahyökkääjä
Maila:  oikea
Pituus:  176 cm
Paino:  79 kg
Pelaajaura
Pääsarjaura:  1998–2016
Seurat:  Korea Univ. (Etelä-Korea) Dong-Won Dreams (Etelä-Korea) Halla Winia/Anyang Halla (ALIH) Nikkō Ice Bucks (ALIH) High1 (ALIH)
Song Dong-hwan (s. 4. helmikuuta 1980 Soul, Korean tasavalta) on eteläkorealainen entinen jääkiekkoilija, pelipaikaltaan oikea laitahyökkääjä. Hän laukoi oikealta. Dong-hwan pelasi koko ammattilaisuransa ajan Aasian liigassa. Hän on kauden 2016–2017 jälkeen liigan kaikkien aikojen pistepörssissä neljäntenä tehtyään yhteensä 392 runkosarjaottelussa tehot 183+283=466.
Dong-hwanilla on hallussaan yhden jääkiekko-ottelun maaliennätys, sillä hän teki vuoden 1998 alle 18-vuotiaiden Aasian ja Oseanian mestatuuskilpailujen ottelussa Thaimaata vastaan huimat 30 maalia. Etelä-Korea voitti ottelun lukemin 92-0, mikä on myös jääkiekkohistorian suurin voitto. Dong-hwanin ennätyksen myötä hänen turnauksessa käyttämänsä pelipaita on esille Kanadan Torontossa sijaitsevassa Hockey Hall of Famessa.
Ura > Seuraura

Dong-hwan kävi high schoolin Kyung Bock High'ssa. Hän pelasi vuodet 1998–2003 Etelä-Korean liigaa Korean yliopistojoukkueessa. Dong-hwan voitti kaudella 1999–2000 sarjan pistepörssin tehoilla 22+4=26 ja hänet valittiin Korean liigan arvokkaimmaksi pelaajaksi. Kauden 2001–2002 päätteeksi Dong-hwan voitti sarjan mestaruuden. Kaudeksi 2002–2003 hän siirtyi Dong-Wong Dreamsin joukkueeseen. Dong-hwan valittiin Etelä-Korean liigan arvokkaimmaksi pelaajaksi. Kauden jälkeen joukkue lopetti toimintansa.
Kaudeksi 2003–2004 Dong-hwan siirtyi alkavalle kaudelle perustetun kansainvälisen ammattilaissarjan, Aasian liigan Halla Winiaan. Hän voitti joukkueen sisäisen piste- ja maalipörssin tehoilla 10+7=17, joilla Dong-hwan sijoittui liigan maalipörssissä viidenneksi ja jakoi pistepörssin kuudennen sijan Nippon Paper Cranesin Masatoshi Iton ja Oji Eaglesin Greg Parksin kanssa. Hän pelasi kauden aikana ALIH:n tähdistöottelussa. Kaudella 2004–2005 Dong-hwan oli Anyang Hallan (ent. Halla Winia) toiseksi paras maalintekijä ja kolmanneksi paras pistemies tehoilla 16+17=33. Kaudella 2005–2006 hän oli tehoilla 31+31=62 joukkueen paras maalintekijä ja toiseksi paras pistemies Patrik Martinecin jälkeen. Dong-hwan voitti koko ALIH:n maalipörssin kaikkien aikojen ensimmäisenä eteläkorealaispelaajana ja sijoittui pistepörssissä neljänneksi. Hän oli pudotuspeleissä kahdella osumallaan Anyang Hallan paras maalintekijä Kim Han-sungin kanssa. Dong-hwan valittiin kauden päätteeksi ALIH:n parhaaksi hyökkääjäksi.
Dong-hwan oli kaudet 2006–2008 kokonaan pelaamatta. Kaudella 2008–2009 hän palasi kaukaloihin Anyang Hallan paidassa ja oli joukkueen kolmanneksi paras pistemies tehoilla 19+26=45. Dong-hwan jakoi koko ALIH:n pistepörssin neljännen sijan Seibu Prince Rabbitsin Takahito Suzukin ja Oji Eagles Kunihiko Sakurain kanssa. Pudotuspeleissä hän voitti Anyang Hallan sisäisen tehotilaston lukemalla +5. Kaudella 2009–2010 Dong-hwan oli joukkueen toiseksi paras maalintekijä Brock Radunsken kanssa ja he jakoivat ALIH:n maalipörssin seitsemännen sijan. Dong-hwan voitti kauden päätteeksi liigan mestaruuden, kuten myös seuraavan kauden 2010–2011 päätteeksi.
Kaudeksi 2011–2012 Dong-hwan siirtyi jatkamaan ALIH-uraansa japanilaisjoukkue Nikkō Ice Bucksin riveihin. Hän oli joukkueen neljänneksi paras pistemies tehoilla 17+28=45, joilla Dong-hwan sijoittui liigan pistepörssissä yhdeksänneksi. Kaudeksi 2012–2013 hän siirtyi eteläkorealaiseen High1:een. Dong-hwan teki ALIH:n yhden kauden piste-ennätyksensä tehoilla 21+53=74, joilla hän oli joukkueen kolmanneksi paras pistemies ja sijoittui koko liigan pistepörssissä neljänneksi. Dong-hwan voitti myös High1:n sisäisen tehotilaston lukemalla +48. Kaudella 2013–2014 hän oli joukkueen paras syöttäjä David Brinen kanssa ja sijoittui sisäisessä pistepörssissä kolmanneksi tehoilla 14+35=49. Dong-hwan voitti myös High1:n sisäisen tehotilaston lukemalla +32. Kaudella 2015–2016 hän oli joukkueen toiseksi paras pistemies Michael Swiftin jälkeen tehoilla 17+28=45.
Toukokuussa 2016 Dong-hwanin pelaajauran tiedotettiin päättyneen.
Ura > Maajoukkueura

| Mitalit> Maa:   Etelä-Korea.Miesten jääkiekko.Aasian talvikisat  | Mitalit> Maa:   Etelä-Korea.Miesten jääkiekko.Aasian talvikisat  | Mitalit> Maa:   Etelä-Korea.Miesten jääkiekko.Aasian talvikisat  | Maa:   Etelä-Korea> Miesten jääkiekko. |
| --- | --- | --- | --- |
|  Pronssia | Astana/Almaty 2011 | jääkiekko |  |
| Alle 18-v. AM-kilpailut  | Alle 18-v. AM-kilpailut  | Alle 18-v. AM-kilpailut  |  |
|  Kultaa | Harbin 1998 | jääkiekko |  |
|  Hopeaa | Öskemen 1996 | jääkiekko |  |
|  Pronssia | Soul 1997 | jääkiekko |  |
Dong-hwan edusti Etelä-Koreaa I-divisioonan MM-kilpailuissa vuosina 2002, 2004, 2010 ja 2011, joista viimeisin turnaus päättyi A-lohkon pronssiin. Vuoden 2010 turnauksessa hän oli joukkueensa paras maalintekijä ja toiseksi paras pistemies Kim Ki-sungin jälkeen tehoilla 4+3=7. Dong-hwan pelasi myös C-sarjan MM-kilpailuissa vuosina 1999 ja 2000, joista jälkimmäisessä turnauksessa hän oli Etelä-Korean paras pistemies tehoilla 2+3=5.
Dong-hwan pelasi myös II-divisioonan MM-kilpailuissa vuosina 2003 ja 2009, joista molemmat turnaukset päättyivät lohkokultaan sekä sarjanousuun I-divisioonaan. Hän voitti koko ensimmäisen turnauksen maalipörssin ja sijoittui pistepörssissä toiseksi edellään vain Serbia ja Montenegron Ivan Prokić. Vuoden 2009 turnauksessa Dong-hwan jakoi Etelä-Korean sisäisen maalipörssin voiton Kwon Tae-anin kanssa seitsemällä osumallaan. Hän pelasi myös Aasian talvikisoissa vuonna 2011, jolloin Dong-hwan voitti pronssia.
Dong-hwan pelasi myös alle 18-vuotiaiden Aasian ja Oseanian mestatuuskilpailuissa vuosina 1996, 1997 ja 1998. Vuoden 1998 turnaus päättyi kultaan, vuoden 1996 turnaus hopeaan ja vuoden 1997 turnaus pronssiin. Hänet valittiin vuoden 1997 turnauksen parhaaksi hyökkääjäksi. Dong-hwan voitti vuoden 1998 turnauksen piste- ja maalipörssin tehtyään viiteen otteluun huimat tehot 44+12=56. Hänen maaleistaan 30 syntyi ennätyksellisessä ottelussa Thaimaata vastaan.
Sosthene Moguenara

| Mitalit | Mitalit | Mitalit |  |
| --- | --- | --- | --- |
|  Moguenara MM-kilpailuissa 2013. |  Moguenara MM-kilpailuissa 2013. |  Moguenara MM-kilpailuissa 2013. |  |
Maa:   Saksa
Naisten yleisurheilu
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Pronssia | Birmingham 2018 | pituushyppy |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Hopeaa | Praha 2015 | pituushyppy |  |
Sosthene Taroum Moguenara (s. 17. lokakuuta 1989 Sarh, Moyen-Chari, Tšad) on saksalainen pituushyppääjä. Hän edustaa TV Wattenscheid -seuraa ja on pituudeltaan 180 cm.
Moguenara sijoittui neljänneksi Kaunasin alle 23-vuotiaiden EM-kilpailuissa 2009. Hän karsiutui loppukilpailusta Dohan sisäratojen MM-kilpailuissa 2010. Hän sai pronssia alle 23-vuotiaiden EM-kilpailuissa Ostravassa 2011 tuloksella 674, mutta karsiutui samana vuonna loppukilpailusta Daegun MM-kilpailuissa.
Moguenara sijoittui 2012 Helsingin EM-kilpailuissa neljänneksi tuloksella 666, mutta karsiutui loppukilpailussa Lontoon olympialaisissa. Hän oli kahdestoista Moskovan MM-kilpailuissa 2013. Hän karsiutui loppukilpailusta Sopotin MM-hallikilpailuissa 2014 ja oli yhdeksäs Zürichin EM-kilpailuissa.
Moguenara saavutti Prahan sisäratojen EM-kilpailuissa 2015 hopeaa tuloksella 683. Saman vuoden Pekingin MM-kilpailuissa hän karsiutui loppukilpailusta. Rio de Janeiron olympialaisissa 2016 hän sijoittui kymmenenneksi. Hän saavutti pronssia Birminghamin MM-hallikilpailuissa 2018 tuloksella 685, mutta karsiutui samana vuonna loppukilpailusta Berliinin EM-kilpailuissa 2018.
Moguenara hyppäsi ennätyksensä 716 cm Weinheimissa 28. toukokuuta 2016. Hallissa hän on hypännyt parhaimmillaan 686 cm Saarbrückenissä 11. tammikuuta 2015.
Moguenara on voittanut Saksan-mestaruuden ulkoradoilla 2013 sekä sisäradoilla 2009, 2010, 2014 ja 2015.